《八角雕花幡石一块饷暟东白善世》
明代·程敏政

云根谁凿竖经幢，流落真同客异邦。几见白莲驮象马，却埋苍藓混珉矼。

三生梦觉诗仍在，八角盘坚意久降。舍赠幸逢东白老，看渠磨拭对禅窗。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。